Verdoemende verslag glo byna 'n jaar lank versteek | Maroela Media
Verdoemende verslag glo byna 'n jaar lank versteek
Patricia de Lille. (Foto: Maroela Media)
Stappe sal gedoen word teen beamptes wat na bewering versuim het om 'n verdoemende verslag aan Patricia de Lille, minister van openbare werke en infrastruktuur, te oorhandig.
De Lille sê sy het in Oktober 2019 'n onafhanklike assessering versoek oor die stadige vordering van opknappingsprojekte soos dié by die gebou van die nasionale raad van provinsies, werk aan die parlementêre distrik, opgradering van kantoorgeboue en ander roetine instandhouding.
"Die departement van openbare werke het in Augustus 2020, ná 'n mededingende tenderproses, 'n eksterne ouditmaatskappy, BDO, aangestel om 'n onafhanklike assessering te doen oor die vordering van die projekte. BDO het daarna 'n voorlopige verslag op 19 Oktober 2020 by die departement ingedien. Die finale verslag is op 20 November 2020 aan die bestuur van die departement oorhandig."
De Lille sê dié verslag is egter nie aan haar oorhandig as die uitvoerende owerheid van die departement wat die onafhanklike assessering versoek het nie. "Die ouditverslag is eers op 17 September 2021 aan my oorhandig – byna 'n jaar ná die departement dit ontvang het en ek dit aangevra het."
De Lille het onderneem om die waarnemende direkteur-generaal te kontak om stappe te doen teen die senior beamptes wat vir byna 'n jaar lank die verslag van haar weggesteek het. "Dit is 'n growwe oortreding van hul pligte om aan my te rapporteer."
Volgens De Lille het die BDO-verslag ernstige bevindings onthul oor 'n gebrek aan behoorlike stelsels en voorbereidings in die departement om die parlementêre projekte te implementeer.
Die totale koste vir die parlementêre projekte beloop nagenoeg R497 miljoen vir die 12 projekte. Van die projekte duur al jare lank voort.
Die verslag het onder andere bevind dat:
Helfte van die projekte onder hersiening hul begroting oorskry het
Al die projekte is laat afgehandel
Gehalteprobleme is uitgewys oor projekte en instandhouding
Tyd wat verlore gegaan het en beserings wat wag om te gebeur
De Lille sal ook pres. Cyril Ramaphosa skriftelik versoek om die spesiale ondersoekeenheid (SOE) opdrag te gee om die projekte verder te ondersoek.
Hoës in hof oor bedrog van R6,7 miljoen
Nóg 'n Kovsie sterf
ToekomsVenster: Laat die straf aan God oor
Gedagte vir die dag: Vier die lig van Advent
Boek: 'Die troebadoer' – Marié Heese
Ag net nog ANC mislukkings waarvoor te veel betaal is vir swak gehalte. Wat is nuut?
Maar teen die tyd moet Me de Lille weet die mense is nie te vertroue nie. Vrae moet gevra word oor hoekom die verslag so weggesteek is. So kom niks gedoen en dit wat gedoen is, is van swak gehalte. Tenders in die land is oor die algemeen mos ook so net uitgesit vir sekeres. Mens moet jou oë en ore oophou want aan die einde van die dag moet mense tot verantwoording geroep word. Miljoene gespandeer en niks om te wys. Tssk!!!
Van ondersoek tot ondersoek word geploeter
Van die straatveeer tot hoogste gesag. Van dit wat jare terug gebeur het tot heidige verval. n Tipiese simptoom van onbevoegdheid en misdadigheid. En die belasting betaler bly steeds die lydende party sonder inspraak.
Swak van haar, 'n goeie bestuurder sou opgevolg het op haar opdrag, tenminste maandelikse terugvoer oor die status.
Tipes soos die meeste van hulle. Onbevoeg en te lui om hulle werk te doen , wag net vir die salaris elke maand. Sy moes LANKAL navraag gedoen het, hoekom wag?